CELEX: 32011R1295
Language: sl
Date: 2011-12-13 00:00:00
Title: Uredba Sveta (EU) št. 1295/2011 z dne 13. decembra 2011 o spremembi Uredbe (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo

14.12.2011   
            
            
               SL
            
            
               Uradni list Evropske unije
            
            
               L 330/1
            
         UREDBA SVETA (EU) št. 1295/2011
   z dne 13. decembra 2011
   o spremembi Uredbe (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 215(1) Pogodbe,
   ob upoštevanju Sklepa Sveta 2011/706/SZVP z dne 27. oktobra 2011 o spremembi Sklepa 2010/638/SZVP o omejevalnih ukrepih proti Republiki Gvineji (1),
   ob upoštevanju skupnega predloga visoke predstavnice Unije za zunanje zadeve in varnostno politiko ter Komisije,
   ob upoštevanju naslednjega:
   
               (1)
            
            
               Z Uredbo Sveta (EU) št. 1284/2009 (2) so bili uvedeni nekateri posebni omejevalni ukrepi v zvezi z Republiko Gvinejo v skladu s Skupnim stališčem Sveta 2009/788/SZVP (3), kot je bil nadomeščen s Sklepom Sveta 2010/638/SZVP (4), zaradi nasilnega zatrtja političnih protestov v Conakryju dne 28. septembra 2009, ki so ga izvedle varnostne sile.
            
         
               (2)
            
            
               S Sklepom 2011/706/SZVP so bile uvedene spremembe Sklepa 2010/638/SZVP, zaradi dopolnitev ukrepov povezanih z vojaško opremo in opremo, ki bi lahko bila uporabljena za namene notranje represije.
            
         
               (3)
            
            
               Nekateri vidiki teh ukrepov spadajo na področje uporabe Pogodbe in za njihovo izvajanje je potreben regulativni ukrep na ravni Unije predvsem zaradi zagotovitve, da jih bodo gospodarski subjekti v vseh državah članicah enotno uporabljali.
            
         
               (4)
            
            
               Zato bi bilo treba Uredbo (EU) št. 1284/2009 ustrezno spremeniti –
            
         SPREJEL NASLEDNJO UREDBO:
   Člen 1
   Člen 4(1) Uredbe (EU) št. 1284/2009 se nadomesti z naslednjim:
   
      „1.   Ne glede na določbe členov 2 in 3 lahko pristojni organi držav članic, navedeni na spletnih straneh iz Priloge III, v ustrezno utemeljenih primerih odobrijo:
      
                  (a)
               
               
                  prodajo, dobavo, prenos ali izvoz opreme, ki bi se lahko uporabila za notranjo represijo, pod pogojem, da je namenjena zgolj za humanitarno ali zaščitno uporabo oziroma za programe Združenih narodov (ZN) in Evropske unije za vzpostavljanje institucij oziroma za operacije Evropske unije in ZN za krizno upravljanje;
               
            
                  (b)
               
               
                  prodajo, dobavo, prenos ali izvoz nesmrtonosne opreme, ki bi se lahko uporabila za notranjo represijo, pod pogojem, da je namenjena izključno temu, da policiji in orožnikom Republike Gvineje omogoči uporabo zgolj ustrezne in sorazmerne sile pri vzdrževanju javnega reda in miru;
               
            
                  (c)
               
               
                  financiranje, finančno in tehnično pomoč, posredniške in druge storitve v zvezi z opremo ali programi in operacijami iz točk (a) in (b);
               
            
                  (d)
               
               
                  financiranje, finančno in tehnično pomoč, posredniške in druge storitve v zvezi z nesmrtonosno vojaško opremo, namenjeno zgolj za humanitarno ali zaščitno uporabo, za programe ZN in Evropske unije za vzpostavljanje institucij oziroma za operacije Evropske unije in ZN za krizno upravljanje;
               
            
                  (e)
               
               
                  financiranje, finančno in tehnično pomoč, posredniške in druge storitve v zvezi z nesmrtonosno vojaško opremo, namenjeno izključno temu, da policiji in orožnikom Republike Gvineje omogoči uporabo zgolj ustrezne in sorazmerne sile pri vzdrževanju javnega reda in miru;
               
            
                  (f)
               
               
                  financiranje, finančno in tehnično pomoč, posredniške in druge storitve v zvezi z nebojnimi vozili, ki so bila izdelana ali opremljena z materiali za balistično zaščito in so namenjena izključno za zaščito osebja Evropske unije in njenih držav članic v Republiki Gvineji.“.
               
            
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2011
      
         
            Za Svet
         
         
            Predsednik
         
         M. CICHOCKI
      
   
   
      (1)  UL L 281, 28.10.2011, str. 28.
   
      (2)  UL L 346, 23.12.2009, str. 26.
   
      (3)  UL L 281, 28.10.2009, str. 7.
   
      (4)  UL L 280, 26.10.2010, str. 10.